Antonio Machado

**Antonio Machado Ruiz**, nado en Sevilla o 26 de xullo de 1875 e finado en Collioure, Francia, o 22 de febreiro de 1939, foi un poeta español da xeración do 98.

## Traxectoria 
Fillo de Antonio Machado Álvarez, naceu no seo dunha familia de tradición liberal, un ano despois que o seu irmán Manuel, tamén poeta. En 1883 trasladouse coa súa familia a Madrid, onde estudou na Institución Libre de Enseñanza, en 1889 pasou a estudar en institutos oficiais, a partir de 1885 coa morte do seu avó, catedrático de universidade, viuse obrigado a realizar diversos oficios. En 1899 viaxou co seu irmán Manuel a París e entrou en relación cos poetas simbolistas, Jean Moréas, Paul Fort e Paul Verlaine.

De volta a España traballou como autor teatral e obtivo o título de bacharelato. En 1901 publicou os seus primeiros poemas na revista *Electra* e ao ano seguinte fixo unha nova viaxe a París, onde coñeceu a Rubén Darío. En 1903 publicou o seu primeiro libro, *Soledades* e seguiu a colaborar con diversas publicacións: *Helios*, *Blanco y Negro*, *Alma Española*. En 1907 publicou a versión definitiva do seu primeiro libro: *Soledades. Galerías. Otros poemas* e aprobou as oposicións a profesor de francés con destino en Soria. O 30 de xullo de 1909 casou con Leonor Izquierdo.

En 1911 marchou cunha bolsa de estudos a París, pero ao lle ser diagnosticada tuberculose á súa dona volveu a España; ao ano seguinte apareceu *Campos de Castilla* e morreu a súa dona o 1 de agosto, tras o que Machado pediu o cambio de destino para Baeza. En 1915 comezou estudos de filosofía e letras na Universidade e apoiou os aliados na Primeira guerra mundial. En 1916 apareceu unha nova edición de *Campos de Castilla* con, entre outros, poemas dedicados a Leonor. Entre 1919 e 1931 foi profesor de francés en Segovia, alí participa na Liga de Dereitos Humanos local. En 1927 entrou na Real Academia Española e en 1931 trasladouse a vivir a Madrid. Activo defensor da República, logo do alzamento contra esta trasladouse a vivir a Valencia e en 1938 pasou a Barcelona. Coa desfeita da República Machado cruzou a fronteira francesa e morreu o 22 de febreiro de 1939 en Collioure.

## Obra 
miniatura|300px|Páxina de título da primeira edición das *Poesías completas* de Machado, con autógrafo e foto do autor.
Por data de publicación:

### Poesía 
* 1903 - *Soledades: poesías*
* 1907 - *Soledades. Galerías. Otros poemas*
* 1912 - *Campos de Castilla*
* 1917 - *Páginas escogidas*
* 1917 - *Poesías completas*
* 1917 - *Poemas*
* 1918 - *Soledades y otras poesías*
* 1919 - *Soledades, galerías y otros poemas*
* 1924 - *Nuevas canciones*
* 1928 - *Poesías completas (1899-1925)*
* 1933 - *Poesías completas (1899-1930)*
* 1933 - *La tierra de Alvargonzález*
* 1936 - *Poesías completas*
* 1937 - *La guerra (1936-1937)*
* 1937 - *Madrid: baluarte de nuestra guerra de independencia*
* 1938 - *La tierra de Alvargonzález y Canciones del Alto Duero*

### Prosa 
* 1936 - *Juan de Mairena (sentencias, donaires, apuntes y recuerdos de un profesor apócrifo)*
* 1957 - *Los complementarios* (publicada en Buenos Aires por Editorial Losada).
* 1994 - *Cartas a Pilar* (edición de G. C. Depretis, en Madrid con Anaya-Mario Muchnik).
* 2004 - *El fondo machadiano de Burgos. Los papeles de AM* (Institución Fernán González, Burgos ).

### Teatro 
(con Manuel Machado)
* 1926 - *Desdichas de la fortuna o Julianillo Valcárcel*
* 1927 - *Juan de Mañara*
* 1928 - *Las adelfas*
* 1930 - *La Lola se va a los puertos*
* 1930 - *La prima Fernanda*
* 1932 - *La duquesa de Benamejí*
* 1932 - *Teatro completo, I*, Madrid, Renacimiento.
* 1947 - *El hombre que murió en la guerra* (homenaxe en Buenos Aires)

(adaptacións de clásicos, en colaboración)
* 1924 - *El condenado por desconfiado*, de Tirso de Molina (con José López Hernández).
* 1924 - *Hernani*, de Victor Hugo (con Francisco Villaespesa).
* 1926 - *La niña de plata*, de Lope de Vega (con José López Hernández).

## Véxase tamén 
### Bibliografía 
* 
*  ISBN 978847339030-X.
* 
*  ISBN 9788496556255.
* 
*  ISBN 9788434581868.
* , Heliodoro (1989). *Antonio Machado en su vivir*, Soria.
*  Jordi (coord.) (2006). *Hoy es siempre todavía. Curso internacional sobre Antonio Machado*, Sevilla.
* , Alberto (1992). *Antonio Machado*, Madrid.
* , Ricardo e , A. (1973). *Antonio Machado*, Madrid.
* , Rafael (1969). *Poesía y prosa en Antonio Machado*, Madrid.
* , Leopoldo de (1975). *Antonio Machado, ejemplo y lección*, Madrid.
* , Claudio (1989). *Antonio Machado e Galicia*, Ediciós do Castro, Sada.
* , Antonio (1967). *Los poemas de Antonio Machado*, Barcelona.
* , Manuel (1997). *Antonio Machado, poeta del pueblo*, Madrid.
* , José María (1975). *Antonio Machado*, Madrid.
* , Ramón de (1955). *La poesía de Antonio Machado*, Madrid.

### Ligazóns externas 
* Abel Martín. Revista de estudios sobre Antonio Machado